Akciju sabiedrība "Latvijas valsts meži"

[LVM Meža resursu pārvaldības virziens](https://intra.lvm.lv/darbinieki/struktura/30000)

Nekustamo īpašumu pārvalde

ELEKTRONISKĀS IZSOLES

“Par nomas tiesību piešķiršanu nekustamam īpašumam “Vecupe”, kadastra Nr. 90500030097, un nekustamam īpašumam “Viesvecupe”, kadastra numurs 90505030005, Tukuma novada Engures pagastā”

N O L I K U M S

APSTIPRINĀTS

Izsoles komisijas sēdē

2025.gada 8.septembrī

Protokols Nr.1

Rīgā

2025

1. Izsoles pamatnoteikumi
   1. Elektroniskās izsoles “Par nomas tiesību piešķiršanu nekustamam īpašumam “Vecupe”, kadastra Nr. 90500030097, un nekustamam īpašumam “Viesvecupe”, kadastra numurs 90505030005, Tukuma novada Engures pagastā” (turpmāk – Izsole) nolikums (turpmāk – Nolikums) nosaka kārtību, kādā izsludināma un rīkojama izsole par nekustamā īpašuma nomas līguma (turpmāk – Līgums) slēgšanas tiesību publisku piešķiršanu.
   2. Izsole tiek rīkota saskaņā ar:
      1. 19.07.1995. likumu „Publiskas personas finanšu līdzekļu un mantas izšķērdēšanas novēršanas likums”;
      2. 28.01.1937. likumu „Civillikums. Ceturtā daļa. Saistību tiesības”;
      3. 20.02.2018. MK noteikumiem Nr.97 “Publiskas personas mantas iznomāšanas noteikumi”;
      4. MK 19.06.2018. noteikumiem Nr.350 “Publiskas personas zemes nomas un apbūves tiesības noteikumi”;
      5. AS „Latvijas valsts meži” valdes 2025.gada 10.jūnija lēmumā Nr.230 (protokols Nr.25/2025; 5.punkts) apstiprināto kārtību “Nekustamā īpašuma nomas, zemes nomas un apbūves tiesības līgumu slēgšanas un administrēšanas kārtība”, kas stājas spēkā 2025.gada 17.jūlijā ar Zemkopības ministrijas saskaņojumu Nr. 3.4-11e/1251/2025.
   3. Izsoles mērķis ir nodrošināt AS “Latvijas valsts meži” (turpmāk – LVM) valdījumā esoša nekustamā īpašuma maksimāli izdevīgu iznomāšanu par iespējami augstāku cenu.
2. Izsoles rīkotājs un komisija – LVM Meža resursu pārvaldības virziens, Nekustamo īpašumu pārvalde, Rīga, Vaiņodes iela 1, LV – 1004, tālr.67805015; reģistrācijas Nr. 40003466281. Norēķinu konti:

AS “SEB banka”

bankas kods: UNLALV2X

konts  LV10 UNLA 0003 0304 6754 4

*vai*

AS „Swedbank”

bankas kods: HABALV22

konts: LV82 HABA 0001 4070 5213 3

*vai*

AS “Luminor Bank” Latvijas filiāle

bankas kods: RIKOLV2X

konts: LV58RIKO0002013161311

*vai*

AS “Citadele banka”

bankas kods: PARXLV22

konts: LV64PARX0000380411016

* 1. Izsoles rīkotāja kontaktpersonas:
     1. Izsoles objekta apskate dabā notiek pēc vienošanās ar Nekustamo īpašumu pārvaldes Zemes lietojuma speciālisti: Līgu Beieri, tālruņa Nr. 20265738, [l.beiere@lvm.lv](mailto:l.beiere@lvm.lv).
     2. Juridiska rakstura jautājumos (Nolikums, prasības Izsoles pretendentiem (turpmāk – Pretendents), pieteikuma iesniegšana un izskatīšana) Juridiskās daļas vecākais juriskonsults Māris Eisaks, tālruņa Nr. 28388320, m.eisaks@lvm.lv.
  2. Izsoles komisija – Izsoli LVM vārdā organizē Izsoles komisija, kas apstiprināta ar LVM 2025.gada 17.jūnija Valdes lēmumu Nr.246 (protokols Nr.26/2025; 16.punkts) (reģistrēts LVM datu vadības sistēmā ar ID Nr. 2.3-2\_006w\_100\_25\_248) “Par nomas tiesību piešķiršanu īpašumos “Mežvecupes” , “Vecupe” un “Viesvecupe”, Engures pagastā, Tukuma novadā” (turpmāk – Komisija).
     1. Komisija sastāv no sešiem locekļiem. Komisijas darbu vada tās priekšsēdētājs, bet priekšsēdētāja prombūtnes laikā – jebkurš no Komisijas locekļiem. Izsoles gaitu protokolē Komisijas iecelts Komisijas loceklis.
     2. Komisija lemj par visiem ar Izsoles rīkošanu un norisi saistītajiem jautājumiem, veic visas darbības saskaņā ar Nolikumu un nodrošina protokolēšanu.
     3. Komisija ir lemttiesīga, ja piedalās ne mazāk kā trīs Komisijas locekļi.
     4. Komisija pieņem lēmumus ar klātesošo Komisijas locekļu balsu vairākumu. Ja Komisijas locekļu balsis sadalās vienādi, izšķirošā ir Komisijas priekšsēdētāja balss.
     5. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli fiksē sēdes protokolā un viņš šādā gadījumā nav atbildīgs par Komisijas pieņemto lēmumu.
     6. Komisijas lēmums par Izsoles rezultātiem stājas spēkā pēc Izsoles protokola parakstīšanas un Komisijas lēmuma apstiprināšanas Nolikuma 10.1.punktā noteiktajā kārtībā.

1. Izsoles objekts, sākumcena, paaugstinājuma solis
   1. Izsoles objekts – LVM valdījumā esošs nekustamais īpašums “Vecupe”, kadastra Nr. 90500030097, kas atrodas Tukuma novada Engures pagastā un sastāv no:
   * Zemes 9.98 ha platībā, zemes vienībā ar kadastra apzīmējumu 90500030111;
   * būves ar kadastra apzīmējumu 90500030093001 “Atpūtas mājiņa” ar kopējo platību 52,6 m²;
   * būves ar kadastra apzīmējumu 90500030093002 “Atpūtas mājiņa” ar kopējo platību 95,1 m²;
   * būves ar kadastra apzīmējumu 90500030093003 “Vasaras mājiņa” ar kopējo platību 55,2 m²;
   * būves ar kadastra apzīmējumu 90500030093004 “Atpūtas mājiņa” ar kopējo platību 95,6 m²;
   * būves ar kadastra apzīmējumu 90500030093005 “Atpūtas mājiņa” ar kopējo platību 48,8 m²;
   * būves ar kadastra apzīmējumu 90500030093006 “Atpūtas mājiņa” ar kopējo platību 41,2 m²;
   * būves ar kadastra apzīmējumu 90500030093007 “Atpūtas mājiņa” ar kopējo platību 41,3 m²;
   * būves ar kadastra apzīmējumu 90500030093008 “Atpūtas mājiņa” ar kopējo platību 40,9 m²;
   * būves ar kadastra apzīmējumu 90500030093009 “Atpūtas mājiņa” ar kopējo platību 41,4 m²;
   * būves ar kadastra apzīmējumu 90500030093010 “Atpūtas mājiņa” ar kopējo platību 41,0 m²;
   * būves ar kadastra apzīmējumu 90500030093011 “Kantoris-noliktava” ar kopējo platību 92,2 m²;
   * būves ar kadastra apzīmējumu 90500030087001 “Dzīvojamā ēka-viesnīca” ar kopējo platību 96,5 m²;
   * būves ar kadastra apzīmējumu 90500030087002 “Dzīvojamā ēka-viesnīca” ar kopējo platību 100,8 m²;
   * būves ar kadastra apzīmējumu 90500030087003 “Dzīvojamā ēka-viesnīca” ar kopējo platību 101,9 m²;
   * būves ar kadastra apzīmējumu 90500030087004 “Viesnīca-kopmītne” ar kopējo platību 112,3 m²;
   * būves ar kadastra apzīmējumu 90500030087005 “Viesnīca-kopmītne” ar kopējo platību 118,4 m²;
   * būves ar kadastra apzīmējumu 90500030087006 “Ēdnīca” ar kopējo platību 113,4 m²;
   * būves ar kadastra apzīmējumu 90500030087007 “Saimniecības ēka” ar kopējo platību 147,3 m²;
   * būves ar kadastra apzīmējumu 90500030087009 “Pirts” ar kopējo platību 63,2 m²;
   * būves ar kadastra apzīmējumu 90500030087010 “Viesnīca - pirts” ar kopējo platību 156,2 m²;
   * būves ar kadastra apzīmējumu 90500030087012 “Sūkņu māja” ar kopējo platību 9,8 m²;
   * būves ar kadastra apzīmējumu 90500030087013 “Tualete” ar kopējo platību 17,9 m²;
   * būves ar kadastra apzīmējumu 90500030087014 “Šķūnis” ar kopējo platību 23,3 m²;
   * būves ar kadastra apzīmējumu 90500030087015 “Šķūnis” ar kopējo platību 66,9 m²;
   * būves ar kadastra apzīmējumu 90500030087011 “Vasaras sporta zāle” ar kopējo platību 599,6 m² (neapmierinošā stāvoklī),

un Nekustamais īpašums “Viesvecupe”, kas atrodas Tukuma novada Engures pagastā (kadastra Nr. 90505030005) un sastāv no:

* + būves ar kadastra apzīmējumu 90500030087008 “Dušu māja” ar kopējo platību 77,3 m², kas atrodas uz citai personai piederoša īpašuma “Viesturi”, kadastra numurs 90500030055, zemes vienībā ar kadastra apzīmējumu 90500030055,

turpmāk visas ēkas kopā – Ēkas,

turpmāk abi nekustamie īpašumi kopā – Nekustamais īpašums.

Īpašuma tiesības uz Nekustamo īpašumu “Vecupe” (kadastra nr. 90500030097) nostiprinātas uz valsts vārda Latvijas Republikas Zemkopības ministrijas personā, Zemgales rajona tiesas Engures pagasta zemesgrāmatas nodalījumā Nr. 100000298561.

Īpašuma tiesības uz Nekustamo īpašumu “Viesvecupe” (kadastra nr. 90505030005) nostiprinātas uz valsts vārda Latvijas Republikas Zemkopības ministrijas personā, Zemgales rajona tiesas Engures pagasta zemesgrāmatas nodalījumā Nr. 100000455603.

* 1. Iznomāšanas mērķis – tūrisma objekta attīstīšana, uzturēšana un rekreācijas pakalpojumu sniegšana.
  2. Lai Izsoles objektu varētu izmantot iznomāšanas mērķim Nomniekam ne ilgāk kā 3 (trīs) gadu laikā ir jāveic būvju atjaunošana, teritorijas sakārtošana un labiekārtošana un jāuzsāk rekreācijas pakalpojumu sniegšana. Nomas līguma ietvaros ir pieļaujama ar iznomāšanas mērķi saistītu 1.grupas būvju un 1.un 2.grupas inženierbūvju / inženiertīklu būvniecība uz nomas līguma spēkā esamības laiku, bez tiesībām reģistrēt tās Zemesgrāmatā kā Nomnieka patstāvīgus īpašumtiesību objektus. Uzsākot Izsoles objektā rekreācijas pakalpojumu sniegšanu tiek noteikta fiksēta nomas maksa gadā – 9933,59 EUR (deviņi tūkstoši deviņi simti trīsdesmit trīs euro un piecdesmit deviņi centi) apmērā, kuru pārskata Publiskas personas finanšu līdzekļu un mantas izšķērdēšanas novēršanas likumā noteiktajā kārtībā. Fiksēto nomas maksu piemēro, ja nosolītā izsoles cena ir zemāka.
  3. Nomnieka rosināti būtiski ieguldījumi Nekustamā īpašuma vai Ēku atjaunošanā un pārbūvē, atsevišķi rakstiski saskaņojami ar Iznomātāju, Pusēm vienojoties par atlīdzināmo nepieciešamo un derīgo izdevumu apmēru un to amortizācijas periodu, kā arī Nomas maksas samazināšanu Latvijas Republikas normatīvajos aktos noteiktajā kārtībā, ja tam piekrīt Iznomātājs. Visi Nomnieka ieguldījumi amortizējami (atpelnāmi) Līguma spēkā esamības laikā.
  4. Atstājot Nekustamo īpašumu sakarā ar Līguma termiņa izbeigšanos vai Līguma izbeigšanu Nomnieks nesaņem no Iznomātāja atlīdzību par Nomnieka veiktajiem nepieciešamiem un derīgiem izdevumiem Nekustamajā īpašumā, tai skaitā, kapitālieguldījumiem un citiem ieguldījumiem būvniecības procesa īstenošanai un Nekustamā īpašuma uzturēšanai. Visi šie izdevumi ir amortizējami (atpelnāmi) Līguma spēkā esamības laikā.
  5. Nomniekam ir tiesības Nekustamā īpašuma sastāvā esošās būves vai telpas nodot īstermiņa apakšnomā uz termiņu ne ilgāk, kā 1 (viens) mēnesis.
  6. Līguma termiņš – 30 gadi (termiņš var tikt pagarināts, nepārsniedzot Publiskas personas finanšu līdzekļu un mantas izšķērdēšanas novēršanas likumā noteikto, ja Nomnieks labticīgi ir pildījis visus Līguma noteikumus).
  7. Izsoles objekta sākumcena ir nomas maksa gadā (piemērojama par periodu, kurā tiek veikta Nekustamā īpašuma sakārtošana) - EUR 2980,63 (divi tūkstoši deviņi simti astoņdesmit euro un sešdesmit trīs centi), neieskaitot nekustamā īpašuma nodokli (turpmāk – NĪN) un pievienotās vērtības nodokli (turpmāk – PVN).
  8. Izsolē tiesības slēgt Līgumu tiek solītas ar augšupejošu cenu, Izsoles paaugstinājuma solis ir 200,00 EUR (divi simti euro un nulle centi) nomas maksai gadā.
  9. Drošības nauda (turpmāk – Drošības nauda) ir 3500,00 EUR (trīs tūkstoši pieci simti euro un nulle centi).
  10. **Izsoles veids** – **elektroniskā izsole elektronisko izsoļu vietnē** [**https://izsoles.ta.gov.lv**](https://izsoles.ta.gov.lv).
  11. Papildus nosolītajai cenai maksājams nekustamā īpašuma nodoklis (turpmāk – NĪN), pievienotās vērtības nodoklis (turpmāk – PVN), kā arī ar Nekustamā īpašuma apsaimniekošanu saistītie izdevumi.
  12. Atbilstoši normatīvo aktu prasībām, Izsoles uzvarētājam, ar kuru tiks slēgts līgums, jāsedz izdevumi, kas saistīti ar pieaicinātā sertificētā nekustamā īpašuma vērtētāja nomas maksas vērtējuma veikšanu.

1. Pretendenti
   1. Izsolē var piedalīties jebkura fiziska vai juridiska persona:
      1. kurai nav nenokārtotu parādsaistību pret LVM;
      2. kura ir reģistrēta normatīvajos aktos noteiktajā kārtībā (*attiecas uz juridisku personu*);
      3. kurai saskaņā ar likumu "Par nodokļiem un nodevām" (vai valstī, kurā tā reģistrēta vai kurā atrodas tās pastāvīgā dzīvesvieta, saskaņā ar attiecīgās ārvalsts normatīvajiem aktiem), nav neizpildītas saistības Valsts ieņēmumu dienesta (vai atbilstošas ārvalsts kompetentās iestādes) administrēto nodokļu jomā, kuru summa atsevišķi vai kopā pārsniedz 150 EUR;
      4. kurai nav pasludināts maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), nav apturēta tās saimnieciskā darbība vai tā netiek likvidēta;
      5. kura ir iemaksājusi LVM norēķinu kontā Nolikuma 6.1. punktā minēto reģistrācijas maksu un Nolikuma 3.7. un 7.punktā minēto Drošības naudu, kā arī Nolikuma 6.2. punktā noteikto dalības maksu.
      6. kura (vai juridiskās personas valdes vai padomes loceklis, patiesā labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt juridisko personu darbībās, kas saistītas ar filiāli) nav iekļauta Apvienoto Nāciju Organizācijas vai Eiropas Savienības, vai citas starptautiskās organizācijas, kuras dalībvalsts ir Latvijas Republika, sankciju sarakstos un uz to netiek piemērotas sankcijas Latvijas Republikas normatīvajos aktos noteiktajā kārtībā, kā arī nav Nacionālo drošību apdraudošu darījumu ierobežošanas likuma subjekts;
      7. kura nav reģistrēta valstīs, kas nodokļu nolūkos nesadarbojas Eiropas Savienības cīņā pret izvairīšanos no nodokļu maksāšanas un nodokļu apiešanas, tajā skaitā valstīs, kuras konkrētā termiņā nav izpildījušas savas saistības ievērot labas nodokļu pārvaldības kritērijus, un valstīs, kuras ir atteikušās to darīt (<https://www.consilium.europa.eu/lv/policies/eu-list-of-non-cooperative-jurisdictions/#countries>);
      8. kura nav ārzonās reģistrēts komersants.
   2. Ja Pretendents neatbilst kādai no Nolikuma 4.1.punktā minētajām prasībām, tas netiek autorizēts dalībai Izsolē.
   3. Piedalīšanās Izsolē ir Pretendenta brīvas gribas izpausme.
   4. Izsoles noteikumi visiem Pretendentiem ir vienādi, un visiem Pretendentiem ir vienādas iespējas sacensties par Nekustamā īpašuma nomas tiesību iegūšanu.
   5. Starp Pretendentiem aizliegta vienošanās, kas varētu ietekmēt Izsoles rezultātus un gaitu.
2. Iepazīšanās ar Nolikumu
   1. Sludinājums par Nekustamā īpašuma nomas tiesību Izsoli tiek publicēts Tiesu administrācijas uzturētajā elektronisko izsoļu vietnē <https://www.izsoles.ta.gov.lv/>, LVM tīmekļa vietnē: [www.lvm.lv](http://www.lvm.lv) un AS “Valsts nekustamie īpašumi” mājas lapā [www.vni.lv](http://www.vni.lv).
   2. Ar elektronisko Nolikuma tekstu bez maksas var iepazīties elektronisko izsoļu vietnē <https://www.izsoles.ta.gov.lv/>, LVM tīmekļa vietnē: [www.lvm.lv](http://www.lvm.lv), sadaļā „Konkursi un izsoles” un AS “Valsts nekustamie īpašumi” mājas lapā [www.vni.lv](http://www.vni.lv).
   3. LVM ir tiesības publiskot informāciju par Izsoles izsludināšanu plašsaziņas līdzekļos, kā arī informēt par to personas, kas iepriekš ir izteikušas vēlmi nomāt konkrēto Izsoles objektu.
3. Pretendentu reģistrācijas maksa
   1. Pretendentu reģistrācijas maksa noteikta 25,00 EUR (divdesmit pieci euro un nulle centi), kas jāiemaksā Nolikuma 2.punktā norādītajā LVM norēķinu kontā līdz Izsoles pieteikuma iesniegšanai. Pretendentam reģistrācijas maksa netiek atmaksāta.
   2. Pretendents samaksā elektroniskās izsoles vietnes administratoram maksu par dalību izsolē normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotajiem rēķiniem.
4. Drošības nauda
   1. Pretendents līdz Izsoles pieteikuma iesniegšanai iemaksā Izsoles Drošības naudu Nolikuma 2.punktā norādītajā LVM norēķinu kontā.
   2. Izsoles uzvarētājam Drošības nauda netiek atmaksāta. Drošības nauda tiek ieskaitīta ar Izsoli saistīto izdevumu segšanai un Nekustamā īpašuma nomas maksā, atbilstoši Līguma nosacījumiem.
   3. Izsoles uzvarētājam Drošības nauda netiek atmaksāta, ja tas nenoslēdz Līgumu ar LVM tā norādītajā termiņā, un tiek piemēroti Nolikuma 10.3.punkta nosacījumi.
   4. Pretendentam, kurš nav ieguvis Nekustamā īpašuma nomas tiesības, Drošības nauda tiek atmaksāta 15 (piecpadsmit) dienu laikā pēc Līguma noslēgšanas ar Izsoles uzvarētāju, pārskaitot to uz Pretendenta pieteikumā norādīto bankas norēķinu kontu.
   5. Ja Pretendents neatbilst Nolikuma 4.1.punkta prasībām un Izsoles rīkotājs neautorizē Pretendentu dalībai Izsolē, Pretendentam Drošības nauda tiek atmaksāta 15 (piecpadsmit) dienu laikā pēc Izsoles rezultātu apstiprināšanas, pārskaitot to uz Pretendenta norādīto bankas norēķinu kontu.
   6. Pretendentam, kurš ir iemaksājis Drošības naudu, taču nav piedalījies Izsolē, Drošības nauda 15 (piecpadsmit) dienu laikā pēc Izsoles rezultātu apstiprināšanas tiek atmaksāta, pārskaitot to uz Pretendenta norādīto bankas norēķinu kontu.
5. Pretendentu pieteikšanās un reģistrācija izsolei
   1. Pretendents savlaicīgi reģistrējas elektronisko izsoļu portālā atbilstoši Elektronisko izsoļu vietnes lietošanas noteikumiem (pieejami <https://izsoles.ta.gov.lv/noteikumi/1>).
   2. Elektronisko izsoļu vietnē reģistrēts lietotājs, kurš vēlas piedalīties izsludinātajā Izsolē, līdz Izsoles publikācijā norādītajam pieteikšanās beigu termiņam nosūta Izsoles rīkotājam lūgumu autorizēt to dalībai izsolē, izmantojot elektronisko izsoļu vietni, kā arī samaksā Nolikuma 6.1.punktā noteikto dalībnieka reģistrācijas maksu, Nolikuma 7.punktā minēto Drošības naudu, kā arī Nolikuma 6.2. punktā minēto elektroniskās izsoles vietnes administratoram maksu par dalību izsolē normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotajiem rēķiniem.
   3. 3 (trīs) darba dienu laikā pēc Nolikuma 8.2.punktā norādīto rēķinu samaksas Izsoles rīkotājs veic katra pretendenta atbilstības Nolikuma 4.1.punkta prasībām pārbaudi datu bāzēs [www.lursoft.lv](http://www.lursoft.lv), VID publiskojamo datu bāzē <https://www6.vid.gov.lv/vid_pdb/npar>, kā arī citās datu bāzēs.
   4. Pēc pretendentu atbilstības pārbaudes Izsoles rīkotājs autorizē dalībai Izsolē pretendentus, kuri atbilst Nolikuma 4.1.punktā minētajām prasībām.
   5. Informāciju par autorizēšanu dalībai Izsolē Izsoles rīkotājs elektronisko izsoļu vietnē reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu. Autorizējot pretendentu Izsolei, katram solītājam elektronisko izsoļu vietnes sistēma automātiski izveido unikālu identifikatoru.
   6. Pretendents netiek autorizēts, ja
      1. nav vēl iestājies vai ir beidzies pretendentu reģistrācijas termiņš;
      2. pretendents neatbilst kādai no Nolikuma 4.1.punktā noteiktajām prasībām;
      3. pretendents nav iemaksājis Drošības naudu un Nolikuma 6.1. punktā noteikto reģistrācijas maksu, kā arī Nolikuma 6.2 punktā noteikto dalības maksu.
   7. Ziņas par reģistrētajiem Izsoles pretendentiem un to skaitu nav izpaužamas.
   8. Izsoles rīkotājs ar Izsoles pretendentiem sazinās, izmantojot elektronisko izsoļu vietnē lietotājam izveidotu kontu.
6. Izsoles norise
   1. Izsole elektronisko izsoļu vietnē <https://izsoles.ta.gov.lv> sākas 2025.gada 9.septembra plkst. 13.00 un noslēdzas 2025.gada 9.oktobra plkst. 13:00. Pieteikšanās termiņš – līdz 2025. gada 29.septembra plkst.23:59.
   2. Izsolei autorizētie pretendenti drīkst izdarīt solījumus visā Izsoles norises laikā.
   3. Ja pēdējo piecu minūšu laikā pirms Izsoles noslēgšanas noteiktā laika tiek reģistrēts solījums, Izsoles laiks automātiski tiek pagarināts par piecām minūtēm.
   4. Ja pēdējās stundas laikā pirms Izsoles noslēgšanas tiek konstatēti būtiski tehniski traucējumi, kas var ietekmēt Izsoles rezultātu, un tie nav saistīti ar sistēmas drošības pārkāpumiem, Izsoles laiks automātiski tiek pagarināts līdz nākamās darbadienas plkst. 13:00.
   5. Pēc Izsoles noslēgšanas solījumus nereģistrē un elektronisko izsoļu vietnē tiek norādīts Izsoles noslēguma datums, laiks un pēdējais izdarītais solījums.
   6. Izsoles rīkotājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt Izsoles rezultātu. Paziņojumu par Izsoles pārtraukšanu publicē elektronisko izsoļu vietnē.
7. Izsoles rezultātu apstiprināšana un līguma slēgšana
   1. Pēc Izsoles slēgšanas sistēma automātiski sagatavo izsoles aktu, kuru Komisija kopā ar pārējiem dokumentiem iesniedz LVM Valdei Izsoles rezultātu apstiprināšanai. Pēc Izsoles rezultātu apstiprināšanas Komisija informē Izsoles uzvarētāju par Izsoles rezultātiem, rakstveidā uz elektronisko izsoļu vietnē pretendenta pieteikumā norādīto elektroniskā pasta adresi nosūtot paziņojumu par Izsoles rezultātu apstiprināšanu un uzaicinot Izsoles uzvarētāju parakstīt Līgumu. Par Izsoles rezultātu paziņošanas dienu uzskatāma diena, kurā Komisija nosūtīja Izsoles uzvarētājam informāciju par Izsoles rezultātiem.
   2. Komisija 2 (divu) darba dienu laikā pēc Izsoles rezultātu apstiprināšanas organizē šīs informācijas ievietošanu AS “Valsts nekustamie īpašumi” interneta tīmekļa vietnē <http://www.vni.lv> un LVM interneta tīmekļa vietnē <http://www.lvm.lv>.
   3. Izsoles uzvarētājam Līgums ar LVM jāparaksta 10 (desmit) darba dienu laikā no Izsoles rezultātu paziņošanas, ja Nolikuma 10.1.punktā norādītajā uzaicinājumā nav norādīts cits termiņš, kurš nav īsāks par šajā punktā minēto. Ja minētajā termiņā Izsoles uzvarētājs neparaksta Līgumu vai iesniedz attiecīgu atteikumu, ir uzskatāms, ka Izsoles uzvarētājs no Līguma slēgšanas ir atteicies un tas zaudē iemaksāto Drošības naudu.
   4. Ja Izsoles uzvarētājs atsakās slēgt Līgumu, LVM ir tiesības secīgi piedāvāt slēgt Līgumu tam Pretendentam, kurš nosolījis nākamo augstāko Nekustamā īpašuma nomas maksu. LVM 10 (desmit) darba dienu laikā pēc minētā piedāvājuma nosūtīšanas publicē vai nodrošina minētās informācijas publicēšanu AS “Valsts nekustamie īpašumi” interneta tīmekļa vietnē <http://www.vni.lv> un LVM interneta tīmekļa vietnē <http://www.lvm.lv>.
   5. Pretendents, kurš nosolījis nākamo augstāko Nekustamā īpašuma nomas maksu, atbildi sniedz 3 (trīs) darba dienu laikā pēc LVM rakstiska piedāvājuma saņemšanas dienas. Ja Pretendents piekrīt parakstīt Līgumu par paša nosolīto augstāko Nekustamā īpašuma nomas maksu, Līgums jāparaksta 5 (piecu) darba dienu laikā.
   6. LVM ne vēlāk kā 10 (desmit) darba dienu laikā pēc Līguma parakstīšanas publicē vai nodrošina informācijas par noslēgto Līgumu publicēšanu AS “Valsts nekustamie īpašumi” interneta tīmekļa vietnē <http://www.vni.lv> un LVM interneta tīmekļa vietnē <http://www.lvm.lv>.
   7. LVM Valde neapstiprina Izsoles rezultātus, ja:
      1. tiek konstatēts, ka kāds no Pretendentiem nepamatoti izslēgts no dalības Izsolē vai konstatēti pārkāpumi Izsoles norisē;
      2. tiek konstatēts, ka bijusi noruna atturēt kādu no piedalīšanās Izsolē;
      3. atklājas, ka Izsoles uzvarētājs ir tāda persona, kura nevar slēgt darījumus, vai kurai nebija tiesību piedalīties Izsolē;
      4. tiek konstatēts, ka izsolāmais objekts nepieciešams LVM saimnieciskās darbības nodrošināšanai.
   8. Komisija atzīst izsoli par nenotikušu, ja:
      1. izsolei nav pieteicies vai nav reģistrēts neviens izsoles pretendents;
      2. neviens no reģistrētajiem izsoles pretendentiem nepārsola izsoles objekta sākumcenu.
   9. Ja Komisija atzinusi izsoli par nenotikušu, Komisijai ir tiesības publiski paziņot par atkārtotu izsoli.
8. Pārsūdzība
   1. Ja Pretendents uzskata, ka Izsoles gaitā ir pārkāpti Latvijas Republikā spēkā esošie normatīvie akti vai Nolikums, tad viņam ir tiesības iesniegt sūdzību. Sūdzības iesniegšana neaptur Izsoles norisi vai Līguma slēgšanu.
   2. Sūdzība ir iesniedzama rakstveidā trīs darba dienu laikā no dienas, kad Pretendents ir saņēmis Izsoles akta kopiju, kuru Pretendentam ir tiesības pieprasīt ne vēlāk kā trīs darba dienu laikā pēc Izsoles slēgšanas.
   3. Sūdzībā jānorāda Pretendenta nosaukums/vārds, uzvārds, reģistrācijas Nr., adrese, kā arī Latvijas Republikā spēkā esošā normatīvā akta vai Nolikuma pārkāpuma būtība. Sūdzību paraksta Pretendents. Tai var tikt pievienoti attiecīgi dokumenti, kas pamato sūdzību.
   4. Sūdzība adresējama LVM atbildīgajam valdes loceklim un iesniedzama LVM Rīgas klientu centrā Rīgā, Vaiņodes ielā 1, LV-1004, vai elektroniski e-pastā [lvm@lvm.lv](mailto:lvm@lvm.lv) parakstīta ar drošu elektronisko parakstu.
   5. Sūdzība tiek izskatīta 30 (trīsdesmit) darba dienu laikā no tās saņemšanas dienas. Ja sūdzības izskatīšanai ir nepieciešams saņemt papildu informāciju, LVM ir tiesības pagarināt sūdzības izskatīšanas termiņu, par to informējot sūdzības iesniedzēju.
9. Personas datu aizsardzības jautājumi
   1. Šīs sadaļas noteikumi nosaka fizisko personu datu apstrādes kārtību gadījumos, kad uz Izsoles gaitu ir attiecināma Eiropas Parlamenta un Padomes 2016.gada 27.aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR).
   2. Personas datu apstrādes pamatojums – Izsoles īstenošana, Līguma noslēgšana un izpilde, GDPR 6.panta pirmās daļas b) un c) apakšpunkts. Izsolē iesniegtajos dokumentos norādīto fizisko personu dati tiks apstrādāti, lai nodrošinātu Izsoles norisi, Pretendenta iesniegto dokumentu izvērtēšanu, Līguma noslēgšanu un izpildi, atbilstoši normatīvajiem aktiem.
   3. Pretendents nodrošina, ka visu iesniegtajā dokumentācijā norādīto fizisko personu datu apstrādei, kuru veiks Komisija vai LVM gan Izsolē, gan līguma izpildē, ja ar Pretendentu tiks noslēgts Līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā.
   4. Pretendents nodrošina visu savā iesniegtajā dokumentācijā norādīto fizisko personu datu apstrādei, kuru veiks Komisija vai LVM gan Izsolē, gan līguma izpildē, ja ar Pretendentu tiks noslēgts Līgums, informēšanu par paredzēto personas datu apstrādi.
   5. Personas datu apstrādes pārzinis (turpmāk – Pārzinis): LVM, kontaktinformācija: Vaiņodes iela 1, Rīga, LV-1004, elektroniskais pasts: [lvm@lvm.lv](mailto:lvm@lvm.lv), tālrunis 67610015.
   6. Pārzinis informē, ka fizisko personu dati, ko Pretendents ir iesniedzis Izsolē var tikt nodoti Latvijas Republikas Zemkopības ministrijai.
10. Izsoles Nolikumam ir sekojoši Pielikumi:
    1. Pielikums Nr.1 - Līguma projekts;
    2. Pielikums Nr.2 - Nekustamā īpašuma izvietojuma shēma.